Isuli Lavezzi

L'isuli Lavezzi sò un arcipelagu di Corsica, fattu d'isulotti è di scoddi granitichi. Hè situatu à 10 chilomitri à u sudestu di Bonifaziu.'Ss'articulu pruveni in parti da l'articuli currispundenti di i wikipedii in talianu è in francesu.

 Giugrafia 
L'arcipelagu di i Lavezzi, d'una superficia emersa di circa 200 ettari è d'un'altitudina massima di 39 metri, hè situatu in i bucchi di Bonifaziu. Hè unu di i posti i più priculosu di u Mari Tarraniu par a navigazioni, par via di i scoddi chì sò numarosi in un strittonu di poca larghezza parcorsa da forti currenti, venti putenti è friquenti marighjati.

L'arcipelagu cumprendi, da u nordu à u sudu, i siguenti isulotti :
 l'isula Purraghja ;
 l'isula Ratinu ;
 l'isula Piana ;
 l'isula Spirdutu è u scoddu di Spirdutu, u più à livanti di l'arcipelagu ;
 l'isula di Cavaddu, a sola chì hè abitata, incù i so dui isulotti : San Bainzu è Camaru Cantu ;
 l'isula Lavezzu, annantu à a quali hè situatu u fanali custruitu in u  1874Fanali di i Lavezzi..

 Storia 

Sò stati scuparti in l'isuli Lavezzi i tracci umani datendu di l'ebbica preistorica, in particulari parichji sapari ricuddendu à u Niuliticu. I vistighi d'un portu rumanu è d'una cappedda di u seculu VII sò stati dinò ritruvati. 

L'isuli Lavezzi funi in u 1855 u tiatru di u naufraghju di a fregata A SémillanteA Sémillante.. Quiddu fù unu di i più grevi in perditi umani in a storia di a marina francesa. Quandu a fregata chittò u portu di Tulò, u 14 frivaghju di u 1855, ci era à bordu 380 marinari è 393 suldati in partenza par a guerra di Crimea. Hè in i circondi di i bucchi di Bonifaziu ch'è a navi di guerra fù piddata in una timpesta trimenti. Sciappata annantu à unu scoddu, affundò in a notti di u 15 à u 16 frivaghju. Tuttu l'equipaghju, ma dinò tutti i fantaccini, perìni in 'ssa tragedia.

Solu 560 corpi funi vultati annantu à i costi da i currenti. L'affundati riposani in dui cimiterii marini di l'isula Lavezzu. Un altari l'hè dinò didicatu.

 L'isuli Lavezzi è u casu Savoia 
U 18 austu di u 1978, à trè ori di mattina, in u trattu di mari chì sipara l'Isula di Cavaddu da l'isula Lavezzu, Vittoriu Emanuele di Savoia si rendi prutagunistu d'una tragediaA spararia di l'isula di Cavaddu:U principi assoltu da l'accusa d'umicidiu: u principi, suttu l'effettu di l'alcollu, hè annantu à u yacht di u miliardariu Nicky Pende.

Hà in manu una carabina Winchester M1 par a caccia à l'elefanti incù 31 baddi in u carcadori. Par spavintà à Pende, Vittoriu Emanuele spara dui colpi in a dirizzioni di u miliardariu. Daretu, à poca distanza, in a cabina d'una barca ancurata, stà durmindu Dirk Geerd Hamer, studianti tedescu di 19 anni, fiddolu di Ryke Geerd Hamer (medicu è tiolugu tedescu, fundatori di a "nova medicina germanica").

Unu di i colpa sparati tocca u ghjovanu à una coscia dopu à avè trapassatu a fiancata di a barca, è u ghjuvanottu si ni murarà dopu à una agunia di 111 ghjorna mentri u mesi di dicembri succissivu. A battaglia legali trà i dui famiddi finisci in u 1991. A curti francesa assolvi Vittoriu Emanuele da l'accusi d'umicidiu è d'omissione di succorsu, ma u cundanna à sei mesa attimpati par portu abusivu d'arma da focu.

 Eculugia 
L'isuli Lavezzi sò stati istituiti in Riserva naturali à parta di u 1982.
Dapoi 1999, facini parti di a Riserva naturali di i Bucchi di Bonifaziu è sarani intigrati in u futuru Parcu Marinu Internaziunali Corsu-Sardu.

Eppuri, l'isula Cavaddu, chì hè abitata, hè sempri firmata fora di l'ariali di riserva.


 Noti 

 Da veda dinò 
 Fanali di l'isuli Lavezzi
 Riservi naturali di Corsica

 Liamu esternu 
 Uffiziu di l'ambienti di Corsica

Categoria:Arcipelagu di Corsica
Categoria:Arcipelagu di u mari Tarraniu
Categoria:Isulotti di Corsica